OpenLLM-France/wikimedia huggingface dataset:
# Districte de Larne

El districte de Larne és un districte del comtat d'Antrim a Irlanda del Nord. La seu és a Larne i la població total és de 32.180 habitats segons el cens de 2011.
El Borough de Larne es divideix en tres àrees electorals: Larne Town, Larne Lough id Coast Road. A les eleccions locals de 2011 els 15 consellers foren escollits entre els següents partits: 4 Partit Unionista Democràtic (DUP), 3 Partit Unionista de l'Ulster (UUP), 2 Independent, 3 Alliance Party, 1 Veu Unionista Tradicional, 1 Sinn Féin i 1 Social Democratic and Labour Party (SDLP). L'actual alcalde és Bobby McKee MBE (DUP); i la tinent d'alcalde és Gerardine Mulvenna (APNI).
Juntament amb tot el veí districte de Carrickfergus i part del de Newtownabbey, forma la circumscripció d'East Antrim per a les eleccions al Parlament del Regne Unit i a les d'Assemblea d'Irlanda del Nord.
El districte també inclou les viles de Ballycarry, Islandmagee, Ballystrudder, Glynn, Magheramorne, Ballygalley, Cairnalbanagh, Glenarm i Carnlough.

## Resultats de les eleccions de 2011

| Partit | Partit | escons | canvi +/- |
| • | Partit Unionista Democràtic | 4 | -1 |
| • | Partit Unionista de l'Ulster | 3 | -1 |
| | Partit de l'Aliança d'Irlanda del Nord | 3 | +1 |
| • | Independent | 2 | = |
| • | Sinn Féin | 1 | +1 |
| • | Social Democratic and Labour Party | 1 | -1 |
| • | Veu Unionista Tradicional | 1 | +1 |

## Revisió de l'Administració Pública

En la revisió de l'Administració Pública (RPA), el consell s'ha d'unificar amb el districte de Ballymena i amb el districte de Carrickfergus el 2011 amb una àrea ampliada de 1.047 km² i una població de 127.101 habitants. Les següents eleccions tindran lloc en maig de 2009, però el 25 d'abril de 2008, Shaun Woodward, Secretari d'Estat per a Irlanda del Nord anuncià que les eleccions de districte programades per a 2009 serien posposades fins a la introducció dels 11 nous consells en 2011.

## Freedom of the Borough

En memòria de la batalla a la ciutat de Musa Qala a l'Afganistan el 2006, amb la participació del Royal Irish Regiment, Chris Attrill compongué una nova marxa del regiment, encarregada pel Consell del Burg de Larne, que fou regalada al regiment el dissabte 1 de novembre de 2008 a Larne, durant un esdeveniment en què el regiment també es va presentar amb Freedom of the Borough. Això li va donar al regiment el dret a marxar per les localitats de la ciutat amb banderes al vent, bandes tocant i baionetes calades. La marxa va ser anomenada "Musa Qala".

## Referències

* ↑ «Minister Foster announces decisions on Local Government Reform». DoE. Arxivat de l'original el 2011-02-18. [Consulta: 21 juny 2013].
* ↑ Northern Ireland elections are postponed, BBC News, April 25, 2008, consultat el 27 d'abril de 2008
* ↑ «Freedom of the Borough». Arxivat de l'original el 2012-09-12. [Consulta: 21 juny 2013].
# Theodore von Kármán

Theodore von Kármán (hongarès: (szőllőskislaki) Kármán Tódor; 11 de maig de 1881 – 6 de maig de 1963) va ser un matemàtic, enginyer aeroespacial i físic hongarès-estatunidenc que estava actiu principalment en els camps de l'aeronàutica i l'astronàutica. És responsable de molts avenços clau en aerodinàmica, notablement pel seu treball en la caracterització del flux d'aire supersònic i hipersònic. És considerat el teòric aerodinàmic més destacat del segle xx. Segons György Marx era un dels The Martians.

## Vegeu també

* Línia de Kármán
* Cràter lunar Von Kármán
* Cràter marcià Von Kármán

## Referències

* ↑ Chang, Iris, Thread of the silkworm, Basic Books, 1996, pages 47–60
* ↑ Greenberg, J. L.; Goodstein, J. R. «Theodore von Karman and Applied Mathematics in America». Science, 222, 4630, 1983, pàg. 1300–1304. Bibcode: 1983Sci...222.1300G. DOI: 10.1126/science.222.4630.1300. PMID: 17773321.
* ↑ O'Connor, John J.; Robertson, Edmund F. «Theodore von Kármán» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* ↑ Sears, W. R. «Some Recollections of Theodore von Kármán». Journal of the Society for Industrial and Applied Mathematics, 13, 1965, pàg. 175. DOI: 10.1137/0113011.
* ↑ «A marslakók legendája - [[György Marx]]». Arxivat de l'original el 2022-04-09. [Consulta: 20 maig 2018].

## Enllaços externs

* Judith R. Goodstein and Carolyn Kopp (1981) Guide to the Von Kármán Collections, Institute Archives, Robert A. Millikan Library, California Institute of Technology, Pasadena, California.
* O'Connor, John J.; Robertson, Edmund F. «Theodore von Kármán» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Süsskind, Charles. «Kármán, Theodore von». Complete Dictionary of Scientific Biography, 2008. [Consulta: 3 abril 2020]. (anglès)
# Theodore Strong

Theodore Strong (1790-1869) fou un matemàtic nord-americà.
Strong va estudiar a la universitat Yale, on es va graduar el 1812. Va ser tutor de matemàtiques al Hamilton College de Clinton (Nova York) des d'aquesta data fins al 1827 en què va passar a ser professor de matemàtiques al Rutgers College de Nova Jersey, on va romandre fins a la seva jubilació el 1863.
Tot i que la seva obra és molt inferior a la dels matemàtics europeus contemporanis, és també molt superior a la dels seus contemporanis nord-americans. Va publicar obres en gairebé tots els camps de les matemàtiques; aquestes no van tenir gaire èxit perquè eren una barreja de texts elementals i qüestions de matemàtica avançada. Les seves obres, no obstant, van ser claus en la introducció de les matemàtiques continentals en el seu país.
El 1835 va rebre un doctorat honoris causa de Rutgers i va ser escollit membre de l'Acadèmia Americana de les Arts i les Ciències el 1832 i de la Societat Filosòfica Americana el 1844. També va ser membre fundador de l'Acadèmia Nacional de Ciències dels Estats Units.

## Referències

* ↑ Hogan [1981], pàgina 440.
* 1 2 Hogan [2001], pàgina 547.

## Bibliografia

* Hogan, Edward R. «Strong, Theodore». A: Marc Rothenberg (ed.). History of Science in United States: An Encyclopedia (en (anglès)). Garland Publishing, 2001, p. 546-547. ISBN 0-8153-0762-4.
* Hogan, Edward R. «Theodore Strong and ante-bellum American mathematics» (en (anglès)). Historia Mathematica, Vol. 8, Num. 4, 1981, pàg. 439-455. DOI: 10.1016/0315-0860(81)90052-5. ISSN: 0315-0860.

## Enllaços externs

* O'Connor, John J.; Robertson, Edmund F. «Theodore Strong» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
# Thermopolis

Thermopolis (arapaho: Xonoú'oo') és un poble i seu del Comtat de Hot Springs a l'estat de Wyoming dels Estats Units d'Amèrica.

## Demografia

Segons el cens dels Estats Units del 2000 tenia 3.172 habitants, 1.342 habitatges, i 849 famílies. La densitat de població era de 514,6 habitants/km².
Dels 1.342 habitatges en un 26,8% hi vivien nens de menys de 18 anys, en un 52% hi vivien parelles casades, en un 8,9% dones solteres, i en un 36,7% no eren unitats familiars. En el 32,1% dels habitatges hi vivien persones soles el 13,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,86.
Per edats la població es repartia de la següent manera: un 22,5% tenia menys de 18 anys, un 6,4% entre 18 i 24, un 23,2% entre 25 i 44, un 26,9% de 45 a 60 i un 21% 65 anys o més.
L'edat mediana era de 44 anys. Per cada 100 dones de 18 o més anys hi havia 87,3 homes.
La renda mediana per habitatge era de 29.205 $ i la renda mediana per família de 38.448 $. Els homes tenien una renda mediana de 26.824 $ mentre que les dones 18.438 $. La renda per capita de la població era de 16.648 $. Entorn del 8,3% de les famílies i el 10,1% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «English-Arapaho dictionary».
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Thermopolis». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Thermopolis». American Fact Finder. Oficina del Cens dels Estats Units, 12-01-2010.
# Thermofilum

Thermofilum és un gènere d'arqueus àltament emparentat amb el gènere Thermoproteus. Es tracta de procariotes hipertermòfils anaeròbics estrictes molt sensibles a l'oxigen. Viuen en fonts termals sotmesos a temperatures molt altes i a pHs àcids, en hàbitats volcànics submarins.
Són bacils molt llargs, d'uns 0,17-0,35 μm de diàmetre i fins a 100 μm de llargada.
# Toona ciliata

Toona ciliata és una espècie d'arbre forestal dins la família Meliaceae que creix des del sud d'Àsia, Afganistan a Papua Nova Guinea i Austràlia. En anglès se'l coneix comunament red cedar (un nom comú compartit amb altres espècies d'arbres), toon o toona (també aplicat a altres membres del gènere Toona), Burma cedar, Indian cedar, moulmein cedar, Australian red cedar o Queensland red cedar. També de vegades conegut com a Indian mahogany.

## Descripció

A Austràlia en el seu hàbitat natural està actualment molt aclarit en els boscos plujosos de Nova Gal·les del Sud i Queensland. Aquesta espècie pot arribar a fer 60 m d'alt i el seu tronc 3 m de diàmetre. El més gros va ser tallat el 1883 a prop de Nulla Nulla Creek.
És un dels pocs arbres natiu d'Austràlia que és caducifoli. La fusta és de color roig, fàcil de treballar i molt preuada. Comercialment ja es considera com extint. Availability of this timber is now limited.

## Galeria

* Giant red cedar, Lamington National Park, Qld
* Red cedar, Mount Keira, Illawarra, NSW
* Arbres al juliol, Barrington Tops, NSW
* Australian red cedar - Creixement nou de setembre, Allyn River, Barrington Tops, Austràlia
* Toona ciliata - càpsules i llavors
* Toona ciliata - llavors que germinen
* Toona ciliata - plàntules
* Toona ciliata - fulles roges
* Toona ciliata - fulles roges el setembre, Mount Keira, Illawarra, NSW
* Arbre de dos anys Casino, Austràlia
* Arbre de 60 anys Toona ciliata var. pubescens a Hunan, Xina
* Toona ciliata prop de Kempsey, Nova Gal·les del Sud
* Toona ciliata de 40 metres, sense fulles a l'agost amb orquídies epífites Dendrobium a Barrington Tops, Austràlia

## Referències

* ↑ http://www.theplantlist.org/tpl/record/kew-2515118
* ↑ PlantNET - FloraOnline
* ↑ «GRIN Taxonomy for Plants». Arxivat de l'original el 2011-06-05. [Consulta: 31 agost 2015].
* ↑ «NSW Wilderness Red Index». Arxivat de l'original el 2009-09-30. [Consulta: 31 agost 2015].
* ↑ «Types of Timber». Time 4 Timber. Arxivat de l'original el 2009-01-20. [Consulta: 21 gener 2009].
* ↑ Vader, John. (1987). Red Cedar. The Tree of Australia’s History. Reed: Sydney. ISBN 0-7301-0151-7
* ↑ «Red cedar». DAFF. Arxivat de l'original el 2015-03-22. [Consulta: 31 agost 2015].

## Enllaços externs

* Australian timbers Arxivat 2008-03-31 a Wayback Machine.
* National Register of Big Trees
* Distribution Map
# Tom De Mul

Tom De Mul (nascut el 4 de març de 1986 a Kapellen) és un futbolista belga.
Va jugar a l'AFC Ajax i al Sevilla FC, i cedit a l'Standard de Lieja, entre d'altres.

## Palmarès
### Sevilla FC

* Copa del Rei (2009-10)

## Referències

* ↑ «El Sevilla ficha al portero De Sanctis y al extremo derecho De Mul» (en spanish). 20 Minutos, 09-07-2007. [Consulta: 22 novembre 2013].
* ↑ «Getafe 0–2 Sevilla FC». ESPN FC, 16-11-2008. Arxivat de l'original el 26 d'octubre 2012. [Consulta: 22 novembre 2013].
# Thornton (Iowa)

Thornton és una població dels Estats Units a l'estat d'Iowa. Segons el cens del 2000 tenia 422 habitants.

## Demografia

Segons el cens del 2000, Thornton tenia 422 habitants, 183 habitatges, i 124 famílies. La densitat de població era de 130,3 habitants/km².
Dels 183 habitatges en un 24% hi vivien nens de menys de 18 anys, en un 59,6% hi vivien parelles casades, en un 5,5% dones solteres, i en un 31,7% no eren unitats familiars. En el 29,5% dels habitatges hi vivien persones soles el 16,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,81.
Per edats la població es repartia de la següent manera: un 21,3% tenia menys de 18 anys, un 9% entre 18 i 24, un 24,9% entre 25 i 44, un 19% de 45 a 60 i un 25,8% 65 anys o més.
L'edat mediana era de 42 anys. Per cada 100 dones de 18 o més anys hi havia 98,8 homes.
La renda mediana per habitatge era de 35.125 $ i la renda mediana per família de 43.750 $. Els homes tenien una renda mediana de 30.893 $ mentre que les dones 19.000 $. La renda per capita de la població era de 16.622 $. Entorn del 5% de les famílies i l'11% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Thornton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Thornton». American Fact Finder. Oficina del Cens dels Estats Units, 12-01-2010.
# Dussertita

La dussertita és un mineral de la classe dels fosfats, que pertany i dona nom al grup de la dussertita. Rep el nom en honor de Jean Baptiste Desiré Dussert (1872-1928), inspector general de mines i enginyer de mines francès que va treballar a Algèria.

## Característiques

La dussertita és un arsenat de fórmula química BaFe₃$^{3+}$(AsO₄)(AsO₃OH)(OH)₆. Cristal·litza en el sistema trigonal. La seva duresa a l'escala de Mohs és 3,5.
Segons la classificació de Nickel-Strunz, la dussertita pertany a «08.BL: Fosfats, etc. amb anions addicionals, sense H₂O, amb cations de mida mitjana i gran, (OH, etc.):RO₄ = 3:1» juntament amb els següents minerals: beudantita, corkita, hidalgoïta, hinsdalita, kemmlitzita, svanbergita, woodhouseïta, gal·lobeudantita, arsenogoyazita, arsenogorceixita, arsenocrandal·lita, benauita, crandal·lita, eylettersita, gorceixita, goyazita, kintoreïta, philipsbornita, plumbogummita, segnitita, springcreekita, arsenoflorencita-(La), arsenoflorencita-(Nd), arsenoflorencita-(Ce), florencita-(Ce), florencita-(La), florencita-(Nd), waylandita, zaïrita, arsenowaylandita, graulichita-(Ce), florencita-(Sm), viitaniemiïta i pattersonita.

## Formació i jaciments

Va ser descoberta a Djebel Debar, a la localitat de Guelma, dins la província de Constantina (Algèria). També ha estat descrita als Estats Units, França, Grècia, República Txeca, Alemanya, Grècia, Espanya, Turquia, Rússia, la República Popular de la Xina i Austràlia. Als territoris de parla catalana ha estat trobada únicament a la mina Linda Mariquita, a la localitat d'El Molar (Priorat, Tarragona).

## Referències

* ↑ «Dussertite» (en anglès). Mindat. [Consulta: 22 maig 2019].
# Districte de Leuk

El Districte de Leuk (en francès District de Loèche) és un dels 13 districtes del cantó suís del Valais. Té una població de 12119 habitants (cens de 2006) i una superfície de 335,9 km². Està compost per 15 municipis i el cap del districte és Leuk. Està situat a la zona de llengua alemanya del cantó.

## Municipis

* 3951 - Agarn
* 3955 - Albinen
* 3947 - Ergisch
* 3957 - Erschmatt
* 3945/3957 - Gampel-Bratsch
* 3956 - Guttet-Feschel
* 3953 - Inden
* 3953 - Leuk
* 3954 - Leukbad
* 3948 - Oberems
* 3970 - Salquenen
* 3946 - Tourtemagne
* 3948 - Unterems
* 3969 - Varonne
# Divis

Divis (de l'irlandès Dubhais que significa "carena negra o pic') és una muntanya i una àrea de terreny erm al nord-oest de Belfast al comtat d'Antrim, Irlanda del Nord. Amb una altitud de 478 m, és el més alt dels turons de Belfast. S'uneix amb la veïna Muntanya Negra i, en el passat, podrien haver estat vistes com una de sola. La muntanya s'estén al nord fins a l'altiplà d'Antrim i comparteix la seva geologia; que consisteix en una coberta basàltica recoberta de pedra calcària i argila de Lies. Al cim hi ha instal·lada l'estació de transmissió Divis.
Recentment la zona de Divis i les muntanyes circumdants han estat lliurades al National Trust for Places of Historic Interest or Natural Beauty, ja que del 1953 al 2005 va estar sota el control del Ministeri de Defensa britànic. També fou utilitzat com a zona d'entrenament per l'exèrcit britànic. Podria haver estat alliberat abans, però degut al conflicte nord-irlandès, el govern i els militars britànics van veure la zona com un mirador privilegiat sobre Belfast.

## Referències

* ↑ «Divis, County Antrim» (en anglès). Placenamesni.org. Arxivat de l'original el 18 d’octubre 2021. [Consulta: 18 octubre 2021].
* ↑ «Divis» (en anglès). Mountain Views. [Consulta: 18 octubre 2021].
# Tharsis Montes

Tharsis Montes fa al·lusió a les tres muntanyes d'origen volcànic ubicades a la regió de Tharsis, al planeta Mart. De vegades s'hi inclou l'Olympus Mons dins d'aquesta denominació, si bé la seva posició una mica allunyada de les altres muntanyes el distingeix com un tret peculiar de la superfície marciana.
Les tres muntanyes són:
* Ascraeus Mons: és la muntanya més septentrional del conjunt, ubicada al sud-est. La seva altura absoluta és d'11 km, i la base fa uns 320 km de diàmetre. Està format per colades successives de lava molt líquida, i possiblement és el volcà més jove de tots tres.
* Pavonis Mons: és la muntanya central, a uns 7 km. Presenta extenses calderes, provocades pel col·lapse, en diferents moments, de la càmera magmàtica després del buidat del magma. Alguns trets evidents d'aquest fenomen són les depressions circulars que hi ha al cim. Al vessant oriental més baix del volcà hi ha una cadena de fosses el·líptiques o ovalades, alineades de dalt a baix al centre d'un penya-segat poc profund. Aquestes estructures possiblement es formaren pel col·lapse associat a una falla; el sabató a tots dos costats del penya-segat seria la pròpia línia de falla, la qual cosa sembla indicar l'existència de processos de tectònica de plaques en algun moment de la història geològica de Mart.
* Arsia Mons: és el volcà més meridional, i possiblement el més antic de tots tres. La seva altura és de 9 km, i és el més gran quant a volum. La seva caldera fa 110 km de diàmetre.
En erigir-se la regió de Tharsis, que pot arribar a una altura d'uns 20 km sobre la superfície mitjana del planeta, l'altitud relativa mitjana dels tres volcans és semblant a la de l'Olympus Mons, uns 25 km sobre la superfície marciana.
Una altra estructura que cal destacar és Tharsis Tholus, un petit conus volcànic situat a 800 km a l'est d'Ascraeus Mons, amb una altura de 8 km, una mica inferior a la de l'Everest. Els seus vessants oriental i occidental són semblants, com esfondrats sobre si mateixos, fenomen produït presumptament pel col·lapse de l'estructura en buidar-se la cavitat magmàtica.
L'origen d'aquestes tres muntanyes, així com el de la regió de Tharsis, pot deure's a un punt calent situat sota l'escorça de Mart, la qual, segons la teoria de la tectònica de plaques, es desplaçaria cap al nord a la regió de Tharsis a l'època de la formació de les muntanyes, un fenomen semblant, tot i que a gran escala, al que es pot apreciar a les illes Hawaii.

## Referències

* ↑ "Tharsis Montes". Gazetteer of Planetary Nomenclature. USGS Astrogeology Research Program. (anglès)
* ↑ http://mars.jpl.nasa.gov/gallery/atlas/tharsis-montes.html
# Tharyarwady

Tharyarwady o Tharrawaddy és una ciutat de Birmània (Myanmar), capital del districte de Tharrawaddy i township de Tharrawaddy. Està situada a 17° 40′ N, 95° 48′ E﻿ / ﻿17.667°N,95.800°E﻿ / 17.667; 95.800 a 110 al nord-oest de Yangon. El 1983 consta al cens amb una població de 33.489 habitants, però actualment (2010) estaria ja per damunt dels 50.000 habitants (segons la base de dades GeoNames 54.386 habitants). El 1901 tenia només 1.693 habitants i era una mena de suburbi de Thonze situada a uns 3 km al sud.
Fou capital del districte després del 1878 a causa del seu bon subministrament d'aigua, després de descartar-se com a capitals a Gyobingauk i Kunhnitywa. El seu nom correspon a una antiga capital regional que va existir a uns 10 km a l'est de Gyobingauk, on encara queden les restes. No fou municipi fins avançat el segle xx.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# The Mighty Fools

The Mighty Fools és un grup de música de Reus que canta en anglès liderat per Miquel Vilella. Les seves cançons mesclen el folk d'arrel nord-americana amb el pop i el rock independent. Van llançar el seu primer disc al mercat l'any 2011, "You're so good to me". Segons alguns crítics la seva música és tan deutora de Hank Williams com de Wilco i les seves lletres tenen una clara influència literària.

## Discografia

* "You're going down/Not So Once" 7". Homesick Records, 2010
* "You're so good to me" CD. Homesick Records, 2011

## Referències

* ↑ «Hoy empieza todo - The Mighty Fools - 29/07/11 - RTVE.es» (en espanyol europeu), 29-07-2011. [Consulta: 30 desembre 2017].
# Tliustenkhabl

Tliustenkhabl - Тлюстенхабль (rus) és un possiólok, un poble, de la República d'Adiguèsia, a Rússia. Es troba a la vora esquerra del riu Kuban, a 25 km al nord-oest de Ponejukai i a 114 km al nord-oest de Maikop, la capital de la república.
Pertanyen a aquest municipi els pobles de Tugurgoi i Txetuk-2.
# Tlmače

Tlmače és una ciutat d'Eslovàquia. Es troba a la regió de Nitra. La primera menció escrita de la vila es remunta al 1075.

## Ciutats agermanades

* Saint-Just-en-Chaussée, França

## Referències

* ↑ «Nitriansky kraj (Slovakia): Districts, Towns and Municipalities - Population Statistics, Charts and Map». [Consulta: 24 desembre 2021].
* ↑ «História Tlmáč». Arxivat de l'original el 2021-12-25. [Consulta: 25 desembre 2021].
* ↑ Žúbor, Július. «Tlmačania v Saint Just en Chaussée – Tlmačské echo» (en eslovac). [Consulta: 25 desembre 2021].
# Tlos

Tlos (en grec antic Τλώς o Τλῶς) era una ciutat de Lícia.
Els autors antics no l'esmenten gaire sovint, però se sap per Artemidor d'Efes, citat per Estrabó, que era una de les sis ciutats que van formar la confederació Lícia. Estrabó diu també que estava situada a la via que portava a Cibira Magna.
Unes ruïnes de la vall del riu Xantos, a la riba oriental, a uns 8 km de Doover, han estat identificades com les de la ciutat i semblem ser construccions romanes que van substituir edificacions anteriors. Entre les restes, destaca el teatre, amb seients de marbre molt ben treballats, i edificis amb gran columnes.

## Referències

* ↑ Smith, William (ed.). «Tlos». Dictionary of Greek and Roman Geography (1854). [Consulta: 27 e maig 2021].
# Dobroslava

Dobroslava és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1600.
# Dwyriw

Dwyriw és una comunitat del comtat de Powys. Es troba entre dos afluents del riu Rhiw, d'on l'hi ve el nom ("Two Rhiw Rivers", en català les dues ribes del Rhiw), al sud-est de Llanfair Caereinion.
Els edificis històrics del municipi inclouen la capella Coffa Lewis Evan d'Adfa i l'església de Santa Maria de Llanllugan.
Els pobles de la comunitat de Dwyriw són Llanllugan, Cefn Coch, Llanwyddelan i Adfa.

## Referències

* ↑ «Town/Community Council Clerks Details». Powys County Council. Arxivat de l'original el 2014-02-22. [Consulta: 6 febrer 2014].
# E846

La ruta europea E846 és una carretera que forma part de la Xarxa de carreteres europees. Comença a Consenza (Itàlia) i finalitza a Crotone (Itàlia). Té una longitud de 110 km. Té una orientació d'oest a est.

## Referències

* ↑ Economic Commission for Europe. Inland Transport Committee. European agrement on main international traffic arteries (AGR) (PDF) (en anglès). United Nations. Economic and Social Council, 14-03-2008 [Consulta: 22 gener 2022].